Sign in / Join Monday, November 29, 2021 ikteb hawn… Fittex Gzira United jirritornaw għar-rebħ Minn talk.mt November 29, 2021 Ritratt: Dominic Borg talk.mt Minn Cristian Muscat Gzira United .........3 Gudja United.........2 Gzira United irritornaw għar-rebħ wara tliet partiti meta għelbu lil Gudja United bl-iskor ta' 3-2. Gudja kellhom xejn anqas minn ħames bidliet mill-aħħar logħba tagħhom kontra Floriana hekk kif bdew mal-ewwel ħdax, Neil Tabo­ne, Hubert Vella, Ruslan Ki­sil, Temitope Abdul u Marcelo Dias. Min-naħa l-oħra, Gzira kellhom bidla waħda b'Luke Tabone jidħol minflok is-sospiż Gabriel Bohrer Mentz. It-team immexxi minn Thane Micallef ħareġ taj­jeb u Temitope Abdul ittanta xortih b'xutt b'saħħtu minn barra l-kaxxa ġie mxellef f'corner minn Radelic Zarkov. Fis-17-il minuta kontra x-xejra tal-logħob, Gżira fet­ħu l-iskor meta Ma­xuell Maia dar ma' difensur u għadda l-ballun lil Clive Gauci li ra lil JEFFERSON DE ASSIS u qassamlu biex dan għeleb lil Zammit b' xutt fil-baxx. Ir-reazzjoni ta' Gudja da­met ftit ma waslet iżda fil-35 minuta, Neil Tabone ħasad lid-difiża ta' Gżira bi cross li ġie mxellef f'corner. Tliet minuti wara, huma tilfu ċans tad-deheb li jiksbu d-draw meta xutt sabiħ ta' Beland ġie salvat parzjalment minn Ra­delic Zarkov u mir-rebound, Aidan Friggieri falla l-mira anke jekk kien waħdu quddiem il-goalkeeper. Fl-40 minuta, Gżira setgħu għamluhom tnejn meta Gauci fetaħ tajjeb fuq Ma­xuell Maia iżda l-konklużjoni tiegħu ġiet imdawra f'corner minn Zammit. Fit-tieni taqsima Gudja United ħarġu aggressivi u fis-47 minuta, minn cross ta' Dias mil-lemin, Friggieri kien sfortunat li laqat il-mimduda mill-viċin b'xutt mill-ewwel. Fit-52 minuta, huma rnex­xielhom jagħmlu l-iskor 1-1 meta cross ta' Vella deher li se jiġi salvat minn Radelic Zarkov u pront daħal is-sostitut GABRIEL MENSAH li antiċipa lill-goalkeeper bix-xutt tiegħu jolqot il-wieqfa qabel jispiċċa ġewwa. Iżda fis-66 minuta, Gżira reġgħu marru minn fuq hekk kif Messias twaqqa' fil-kaxxa minn Soares u mill-penalty, MAXUELL MAIA ma żbaljax. Tliet minuti wara, il-Maroons għamluhom 3-1 b'daq­qa ta' ras ta' MAXUELL MAIA wara free-kick mil-lemin ta' Pisani. Gudja baqgħu fil-partita hekk kif seba' minuti mit-tmiem, minn free-kick ta' Pankarican mil-lemin, TENSIOR GUSMAN għeleb lill-goalkeeper ta' Gżira b'daqqa ta' ras mill-viċin. REFEREES: Alan Camilleri, Paul Apap RABA' UFF: Daniel Portelli SKORERS: J. De Assis 17, M. da Silva Maia 66 pen, 69 (Gz); G. Mensah 52, T. Gusman 83 (Gu) AMMONITI: J. Mendoza (Gz); R. Soares, I. Dudarev, N. Ta­bone, T. Gusman, L. Beland (Gu) Artiklu preċedenti Għajnuna lill-ommijiet li għaddejin minn sitwazzjonijiet diffiċli waqt it-tqala Artiklu li jmiss Rebħa komda ta' Hamrun Spartans fuq Sta Lucia